|  |  |  |
| --- | --- | --- |
|  | **FORMAREA PROFESIONALĂ (FORPRO)****RAPORT DE CALITATE** **2015** |  |

|  |
| --- |
| **Metadate** |
| [**1.**](#contact1514367199835) **Date de contact** [**2. Prezentarea sursei de date**](#stat_pres1514367199835) [**3. Procesarea statistică**](#stat_process1514367199835) [**4. Managementul calităţii**](#quality_mgmnt1514367199835)[**5. Relevanţa**](#relevance1514367199835)[**6. Acurateţea şi fiabilitatea**](#accuracy_reliability1514367199835)[**7. Oportunitatea şi punctualitatea**](#timeliness_punct1514367199835)[**8. Coerenţa şi comparabilitatea**](#coher_compar1514367199835)[**9. Accesibilitatea şi claritatea**](#accessibility_clarity1514367199835)[**10. Gradul de împovărare**](#cost_burden1514367199835) [**11. Confidenţialitatea**](#conf1514367199835)[**12. Comentarii**](#comment_dset1514367199835) **Metadate**  **Anexe** |

|  |  |
| --- | --- |
| **1. Date de contact** | |
| **1.1. Instituţia responsabilă** | ROMÂNIA – INSTITUTUL NAŢIONAL DE STATISTICĂ (INS) |
| **1.2. Serviciul responsabil din cadrul instituţiei** | Direcţia Generală de Demografie şi Statistică Socială  Direcţia de calcul a indicatorilor privind populaţia şi migraţia externă/ Serviciul Statistica salariilor şi educaţiei |
| **1.5. Adresa poştală** | Institutul Naţional de Statistică (INS)  Bdul. Libertăţii nr. 16, sector 5, Bucureşti, ROMÂNIA |

|  |
| --- |
| **2. Prezentarea sursei de date** |
| **2.1. Descrierea sursei** |
| Ancheta privind formarea profesională continuă (FORPRO) colectează informații despre investițiile întreprinderilor în formarea profesională continuă a personalului lor. Formarea profesională continuă (FPC) reprezintă ansamblul de măsuri sau activități de educație sau formare care sunt finanțate în totalitate sau cel puțin parțial de întreprindere (direct sau indirect). Finanțarea parțială ar putea include utilizarea timpului de lucru pentru activitatea de formare profesională, precum și finanțarea echipamentelor de instruire.  Informaţiile colectate prin anchetă (FORPRO) se grupează în următoarele categorii:   * Întreprinderi care au oferit/nu au oferit formare profesională * Participarea la formarea profesională continuă * Planificarea și evaluarea formării profesionale continue * Costul cursurilor de formare profesională continuă * Timpul petrecut la cursurile de formare profesională continuă   Pentru informații suplimentare se poate consulta legislația care stă la baza anchetei FORPRO (<http://ec.europa.eu/eurostat/web/education-and-training/legislation>) și manualul de implementare (<http://ec.europa.eu/eurostat/web/education-and-training/methodology>).  **Obiectivul principal** al anchetei privind formarea profesională în România (FORPRO) este acela de a furniza informaţii referitoare la:  - programele elaborate de întreprinderi pentru formarea profesională continuă (FPC) a angajaţilor; - volumul şi caracteristicile formării profesionale continue (FPC).  Ancheta oferă informații despre toate tipurile de formare profesională furnizate de întreprinderi angajaților.  Proiectarea instrumentarului anchetei s-a realizat în conformitate cu recomandările și standardele Uniunii Europene prevăzute în:  - Regulamentul Consiliului şi Parlamentului European nr.1552/2005 privind statisticile formării profesionale în întreprinderi, Regulamentul Comisiei nr. 1153/2014 de modificare a Regulamentului (CE) nr. 198/2006 în ceea ce privește datele care trebuie colectate și cerințele referitoare la eșantionare, precizie și calitate,  - manualul de implementare FORPRO,  - caracteristicile naționale.  Rezultatele anchetei privind formarea profesională continuă, corelate cu informațiile furnizate de alte anchete, sunt utilizate de factorii de decizie în stabilirea acțiunilor și măsurilor pentru strategiile de dezvoltare economică și socială, precum și pentru implementarea programelor privind măsurile active de îmbunătățire a competențelor și calificărilor forței de muncă în vederea sporirii gradului de acces pe piaţa muncii. |
| **2.2. Clasificarea utilizată** |
| Clasificarea standard utilizată:   * **Clasificarea Activităţilor din Economia Naţională (CAEN Rev.2)**, armonizată cu clasificarea europeană în domeniu **(NACE Rev.2)**. |
| **2.3.** **Sfera de acoperire – secţiuni** |
| Ancheta FORPRO acoperă toate activităţile economice definite în secțiunile B-N și R-S conform CAEN Rev.2.  Întreprinderile sunt grupate în principal după **activități economice** (CAEN Rev.2), **clase de mărime** și întreprinderi care au oferit/nu au oferit formare profesională.   * 20 de grupări CAEN Rev. 2 [B, C10-C12, C13-C15, C17-C18, C19-C23, C24-C25, C26-C28+C33, C29-C30, C16+C31-C32, D-E, F, G45, G46, G47, H, I, J, K64-K65, K66, L+M+N+R+S]; * 3 clase de mărime ale întreprinderilor, în funcție de numărul de salariați: (10-49), (50-249) și 250 și peste. |
| **2.4. Definiţii şi concepte statistice** |
| Definițiile, precum și lista variabilelor din ancheta privind formarea profesională continuă au fost elaborate și adoptate în conformitate cu standardele europene: Regulamentul Consiliului şi Parlamentului European nr.1552/2005 privind statisticile formării profesionale în întreprinderi, Regulamentul Comisiei nr. 1153/2014 de modificare a Regulamentului (CE) nr. 198/2006 în ceea ce privește datele care trebuie colectate și cerințele referitoare la eșantionare, precizie și calitate; manualul de implementare FORPRO, dar și ținând cont de caracteristicile naționale. |
| **2.5. Unitatea statistică** |
| **Unitatea de selecție** a fost **întreprinderea** definită conform regulilor comunitare pentru statistica întreprinderilor ca fiind: "cea mai mică combinaţie de unităţi legale, care constituie o unitate organizaţională de producere de bunuri sau de prestări servicii şi care are puterea de decizie asupra modului de procurare a resurselor şi de utilizare a acestora. O întrerpindere desfăşoară una sau mai multe activităţi economice în una sau mai multe locaţii. O întreprindere poate fi o singură unitate legală".  Ancheta a furnizat date pentru fiecare întreprindere, respectiv unitate de observare, în conformitate cu cerințele Regulamentului Consiliului nr. 1552/2005 privind statisticile referitoare la formarea profesională în întreprinderi. |

|  |
| --- |
| **2.6. Populaţia statistică** |
| **Baza de sondaj utilizată a fost Registrul Întreprinderilor din România (REGIS).** Acesta a fost proiectat şi implementat pe baza surselor administrative şi a surselor statistice. Principala sursă administrativă de date pentru REGIS este Registrul fiscal. Registrul Comerţului este folosit ca o sursă consultativă de date pentru a îmbunătăţi calitatea datelor din Registrul Întreprinderilor. Alte surse de date, folosite pentru construirea Registrului Întreprinderilor din România, sunt: bilanțurile contabile, taxa pe valoarea adăugată (TVA), ancheta REGIS, realizată pentru întreprinderile noi şi care oferă informaţii cu privire la activitatea principală desfăşurată şi mărimea întreprinderilor noi, informaţii obţinute din alte anchete utilizate ca surse de date consultative pentru îmbunătățirea calității datelor din registru.  În conformitate cu Regulamentul Consiliului, REGIS conţine următoarele tipuri de unităţi statistice: unităţi legale, întreprinderi și unităţi locale. Toate întreprinderile care desfăşoară activităţi economice cuprinse în secţiunile A-S ale clasificării CAEN Rev.2, indiferent de mărimea lor (numărul de salariați sau cifra de afaceri) , sunt cuprinse în Registrul Întreprinderilor.  Astfel, Registrul Întreprinderilor din România cuprinde toate întreprinderile, autorităţile şi organizaţiile precum şi unităţile lor locale, care realizează o activitate economică pe teritoriul României, indiferent de mărimea acestora sau de forma lor de proprietate (sector privat sau public).  Baza de sondaj pentru FORPRO în România afost selectată din registrul statistic REGIS și a cuprins: toate întreprinderile create înainte de anul de referință care erau încă active și aparțineau populației statistice de interes, toate noile întreprinderi create în cursul anului de referință care erau încă active și aparțineau populației statistice de interes. |
| **2.7. Sfera de acoperire** |
| Întregul teritoriu al țării este acoperit. Datele sunt disponibile şi publicate la nivel naţional (NUTS0). |
| **2.8. Sfera de cuprindere – Serii de timp** |
| Datele privind ancheta formării profesionale continue sunt disponibile începând cu anul de referință 1999 și începând cu anul 2005 la **fiecare cinci ani**, pentru anii de referință 2005, 2010 și 2015. |
| **2.9. Perioada de bază** |
| Nu se aplică. |

|  |
| --- |
| **3. Procesarea statistică** |
| **3.1. Sursa datelor** |
| Ancheta formării profesionale continue (FORPRO) este o **cercetare realizată în întreprinderi**.  Vezi **tabelul 3.1** din anexă 'RO - tabelele ESQRS FORPRO 2015 (excel)'. |
| **3.2. Frecvenţa colectării datelor** |
| FORPRO se realizează la fiecare 5 ani, începând cu anul de referință 2005. |
| **3.3. Colectarea datelor** |
| Metoda de colectare a datelor a fost cea a autoînregistrării. Informaţiile aferente variabilelor au fost colectate on line prin intermediul portalului web pentru preluarea online a datelor statistice (<http://www.insse.ro/cms/files/Site_eSOP_v2/index.html>) sau pe suport hârtie prin intermediul chestionarelor postate pe site-ul INS şi transmise prin poştă direcțiilor teritoriale de statistică.  Dacă datelor s-au colectat **on line**, termenul de completare a fost până la data de 18.05.2016.  Dacă datelor s-au colectat **pe suport hârtie**, termenul de completare a fost până la data de 03.05.2016.  Chestionarul anchetei a fost structurat pe șase module:  **A.** STRUCTURA ŞI STRATEGIA ÎNTREPRINDERII – întrebări adresate tuturor întreprinderilor  **B.** FORMAREA PROFESIONALĂ CONTINUĂ – întrebări adresate tuturor întreprinderilor  **C.** CURSURI DE FORMARE PROFESIONALĂ CONTINUĂ – întrebări adresate întreprinderilor care au oferit formare profesională continuă sub forma cursurilor în anul 2015  **D.** REZULTATE ŞI DIFICULTĂŢI ÎN ACORDAREA DE FORMARE PROFESIONALĂ CONTINUĂ – întrebări adresate tuturor întreprinderilor care au oferit formare profesională continuă în anul 2015  **E.** MOTIVE PENTRU CARE ÎNTREPRINDEREA NU A OFERIT FORMARE PROFESIONALĂ CONTINUĂ  – întrebări adresate întreprinderilor care nu au oferit formare profesională continuă în anul 2015  **F.** FORMAREA PROFESIONALĂ INIŢIALĂ – întrebări adresate tuturor întreprinderilor  Din totalul unităților care au răspuns la anchetă, circa 47% au raportat on line.  Vezi **tabelul 3.3** din anexă 'RO - tabelele ESQRS FORPRO 2015 (excel)'. |
| **3.4. Validarea datelor** |
| Aplicaţia informatică pentru Ancheta formării profesionale continue (FORPRO) a fost dezvoltată pentru a depista erorile de măsurare şi de procesare produse în diferite momente ale desfăşurării anchetei. Aplicaţia a fost proiectată pentru colectarea și validarea on line a datelor.  Aplicaţia informatică a permis introducerea şi validarea datelor la nivel de unitate. De asemenea, aplicaţia informatică a permis introducerea şi validarea datelor şi pentru chestionarele primite pe suport hârtie (prin poştă sau prin email) la nivelul fiecărui judeţ (42 de judeţe – NUTS3). |
| **3.5. Extinderea datelor** |
| Estimatorul folosit pentru a calcula datele estimate şi varianţa estimată este un estimator Horvitz-Thompson şi reprezintă raportul dintre numărul de unităţi din stratul h şi numărul de unităţi selectate în eşantion din acelaşi strat care au răspuns la anchetă (Nh/mh).  Estimarea se bazează pe următoarele ipoteze:   * răspunsul este stocastic şi există o distribuţie a răspunsului; * toate unităţile dintr-un strat răspund cu aceeaşi probabilitate. |
| **3.6. Ajustarea** |
| Nu se aplică. |

|  |
| --- |
| **4. Managementul calităţii** |
| **4.1. Asigurarea calității** |
| Calitatea datelor Anchetei formării profesionale continue este asigurată în concordanţă cu Codul European de Practici (ESS Code of Practice) pentru fiecare etapă din organizarea şi derularea anchetei.  Modalitatea de proiectare a chestionarului statistic, a precizărilor metodologice detaliate, precum şi a aplicaţiei IT dezvoltate, au condus la obţinerea de date complete şi de o calitate ridicată. |
| **4.2. Managementul calităţii - evaluare** |
| Variabilele din ancheta formării profesionale continue privind costul pe componente au creat probleme întreprinderilor. Acestea au furnizat răspunsurile, dar au considerat variabilele de cost foarte complexe și consumatoare de timp.  Toate standardele statistice ale criteriilor de calitate au fost îndeplinite (ex. satisfacerea cerinţelor utilizatorilor prin furnizarea la timp a unui set complet de date; modalităţi diverse de diseminare a datelor pe multiple caracteristici; respectarea calendarului de diseminare a datelor atât la nivel naţional, cât şi la Eurostat). |

|  |
| --- |
| **5. Relevanţa** |
| **5.1. Relevanţa – Nevoile utilizatorilor** |
| Rezultatele Anchetei formării profesionale continue (FORPRO 2015), alături de informaţiile furnizate de ancheta anterioară (FORPRO 2010) şi de alte anchete, sunt utilizate de factorii de decizie în stabilirea de acţiuni şi măsuri pentru strategiile de dezvoltare economică şi socială, cât şi în implementarea de programe privind măsuri active de îmbunătăţire a competențelor și calificărilor forţei de muncă în vederea sporirii gradului de acces pe piaţa muncii.   * Ministerul Muncii și Justiției Sociale este interesat de programele şi strategiile angajatorilor pentru sporirea competitivităţii prin creşterea nivelului de educaţie şi calificare al angajaţilor. Informaţiile sunt folosite pentru a măsura evoluţia intrărilor şi ieşirilor la nivelul diferitelor activităţi economic. * Autoritatea Națională pentru Calificări este interesată de cheltuielile angajatorilor cu formarea profesională ca procent din costurile forţei de muncă, în vederea îmbunătăţirii programelor din acest domeniu. Obiectivul este de a se ajunge la o creştere a nivelului de calificare al forţei de muncă existente (în loc să se angajeze direct personal calificat), adecvată tehnologiilor de vârf şi inovaţiilor apărute.   Vezi **tabelul 5.1** din anexă 'RO - tabelele ESQRS FORPRO 2015 (excel)'. |
| **5.2. Relevanţa - Satisfacția utilizatorilor** |
| **(i) utilizatori interni:**  În România, Institutului Naţional de Statistică (INS) este responsabil pentru statisticile oficiale, dar pentru a se asigura caracterul obiectiv, transparent şi ştiinţific al metodologiilor, indicatorilor şi clasificărilor utilizate în activitatea statistică, s-a înfiinţat Consiliul de Coordonare a Activităţii Statistice.  Consiliul este compus din reprezentanţi ai:   * Academiei Române, * învăţământului superior de specialitate şi din domeniul cercetării, * ministerelor şi altor organe de specialitate din subordinea Guvernului, * Băncii Naţionale a României, * sindicatelor, * organizaţiilor patronale, * mass-mediei, * asociaţiilor profesionale.   Reprezentanţii Consiliului se întâlnesc trimestrial sau ori de câte ori este necesar, în grupuri de lucru pe domenii statistice. În cadrul acestor întâlniri, INS primeşte un puternic feed-back din partea utilizatorilor, cu privire la rezultatele deja diseminate (inclusiv nivelul de detaliere, etc.) şi cereri pentru alte informaţii de care ar mai fi nevoie şi care trebuie să fie avute în vedere în următoarele cercetări statistice.  **(ii) utilizatori externi:**   * Eurostat; * Institutele străine de cercetare; * Angajatorii străini (investitori). |
| **5.3. Gradul de acoperire** |
| 100%. Nu lipseşte nicio variabilă sau defalcare. |
| **5.3.1. Gradul de acoperire - rata** |
| 100% |

|  |
| --- |
| **6. Acurateţea și fiabilitatea** |
| **6.1. Acurateţea – descrierea generală** |
| Descrierea detaliată se regăseşte la punctele următoare. |
| **6.2. Erori de eşantionare** |
| Eşantionul de întreprinderi a fost selectat în conformitate cu planul de sondaj stratificat (selecţie simplă aleatoare în cadrul straturilor). Procedeul de selecţie aplicat în cadrul straturilor este procedeul extragerii fără revenire. Straturile au fost construite prin gruparea populaţiei de referinţă folosind ca variabile de stratificare activitatea principală codificată conform CAEN Rev. 2 şi clasa de mărime după numărul de salariaţi. Conform recomandărilor Eurostat, stratificarea eşantionului trebuie să respecte următoarea specificaţie minimă:   * 20 de categorii CAEN Rev. 2 [B, C10-C12, C13-C15, C17-C18, C19-C23, C24-C25, C26-C28+C33, C29-C30, C16+C31-C32, D-E, F, G45, G46, G47, H, I, J, K64-K65, K66, L+M+N+R+S]; * 3 clase de mărime ale întreprinderilor, în funcție de numărul de salariați: (10-49), (50-249) și 250 și peste.   Straturile sunt definite prin încrucișarea categoriilor CAEN cu cele 3 clase de mărime ale întreprinderilor. Alocarea pe straturi s-a făcut prin utilizarea metodei Neyman.    unde:  h= indicele straturilor  nh= numărul de unităţi selectate în eşantion din celula de selecţie h  n= numărul de unităţi selectate în eşantion  Nh = numărul de unităţi din celula de selecţie h  σh= abaterea standard (calculată folosind numărul de angajaţi) din celula de selecţie h  Eşantionul extras a asigurat reprezentativitatea datelor la nivelul economiei naţionale. Volumul de eşantionare s-a determinat pornind de la premisa că eroarea estimatorului medie număr de salariaţi este de 0,02, la un nivel de încredere de 95%.  Pentru asigurarea obţinerii unui număr suficient de mare de răspunsuri din partea unităţilor raportoare a fost impus un prag minim de 65 unităţi selectate la nivel de strat (acolo unde au existat unităţi). Întreprinderile cu 250 salariaţi şi peste au fost incluse exhaustiv în cercetare. De asemenea, au fost incluse întreprinderile comune din "Ancheta privind costul forței de muncă în anul 2014" și "Ancheta privind structura câștigurilor salariale în anul 2014", care au avut cheltuieli cu formarea profesională și ai căror angajați au petrecut timp cu formarea profesională.  Ancheta privind formarea profesională în întreprinderi s-a realizat pe un eşantion de aproximativ **9100 întreprinderi** .  Calculul coeficienţilor de extindere a rezultatelor a fost realizat parcurgând următoarele etape de lucru:  1. Ataşarea fiecărei unităţi selectate a ponderii de selecţie. Ponderea de selecţie este o pondere Horvitz-Thompson şi s-a calculat ca inversul probabilităţii de selecţie.    unde:  pih = probabilitatea de selecţie a unităţii i din celula de selecţie h  Nh= numărul de unităţi din celula de selecţie h  nh= numărul de unităţi selectate în eşantion din celula de selecţie h  2. Calculul coeficienţilor de redresare. Coeficienţii de redresare s-au calculat la nivelul fiecărei celule de selecţie în parte ca inversul probabilităţii de răspuns. Coeficientul de redresare are rolul de compensare a unităţilor non-repondente în ipoteza în care aceste unităţi se manifestă similar cu unităţile repondente aferente stratului din care fac parte. De asemenea, se consideră că răspunsul şi non-răspunsul sunt variabile aleatoare.    unde:  nh= numărul de unităţi selectate în eşantion din celula de selecţie h  mh = numărul de unităţi selectate în eşantion din celula de selecţie h care au răspuns la anchetă  3. Calculul coeficientului de extindere:     4. Variabila auxiliară utilizată la extinderea datelor este numărul de salariaţi. Coeficienţii finali de extindere au fost ajustaţi pe baza comparaţiei între numărul estimat de salariaţi în cazul anchetei FORPRO şi numărul de salariaţi obţinut din alte surse administrative şi statistice. Ajustarea a fost făcută la nivel de celulă, iar apoi s-a realizat verificarea la nivel de categorie CAEN, la nivel de clasă de mărime şi la nivel total.    unde:  ah = coeficientul de ajustare  Th = numărul de salariaţi obţinut din alte surse, în stratul h   = numărul estimat de salariaţi calculat prin aplicarea coeficientului final de extindere la numărul de salariaţi pentru unitaţile selectate în eşantion, în stratul h  5. Coeficientul final de extindere, pentru unităţile din stratul h devine: |
| **6.2.1. Erori de eşantionare - indicatori** |
| Coeficienţii de variaţie solicitaţi prin Regulamentul Comisiei nr. 1153/2014 sunt prezentaţi în **tabelul 6.2.1** din anexă 'RO - tabelele ESQRS FORPRO 2015 (excel)'.  Calcularea coeficienţilor de variaţie s-a realizat utilizând programul CLAN, un macro SAS furnizat de Biroul Central de Statistică din Suedia. Cu excepţia informaţiilor necesare actualizării bazei de sondaj, alte informaţii din registru nu au fost folosite în obţinerea estimaţiilor. |
| **6.3. Erori de non-eşantionare** |
| Descrierea detaliată se regăseşte la punctele următoare. |
| **6.3.1. Erori de acoperire** |
| Baza de sondaj folosită pentru extragerea eşantionului anchetei a fost construită pe baza Registrului întreprinderilor din România, conţinând informaţii statistice referitoare la perioada de referinţă, şi anume anul calendaristic 2015.  Registrul Întreprinderilor a fost proiectat şi implementat având ca sursă principală de date surse administrative şi surse statistice. Dintre sursele administrative de date, principala sursă o constituie Registrul Fiscal. Registrul Comerţului este folosit ca o sursă consultativă de date pentru a îmbunătăţi calitatea datelor din Registrul Întreprinderilor. Alte surse de date folosite pentru construirea Registrului Întreprinderilor din România sunt: bilanțurile contabile, taxa pe valoarea adăugată (TVA), ancheta REGIS realizată exclusiv pentru întreprinderile noi şi care oferă informaţii cu privire la activitatea principală desfăşurată şi mărimea lor. Informaţiile obţinute din diferite surse de date (anchete desfăşurate de INS în România) sunt de asemenea utilizate în completarea Registrului.  În consecință, principalele probleme de supra/sub acoperire sunt legate de calitatea informaţiilor cu privire la clasa de mărime a întreprinderilor, după numărul de salariaţi al acestora.  În procesul de ajustare şi extindere a datelor, unităţile neidentificate au fost asimilate cu unităţi care nu au răspuns. Procedurile de extindere a datelor s-au aplicat la nivel de întreprindere pentru a compensa non-răspunsul total, împreună cu procedurile de calibrare a rezultatelor la nivel de diviziune CAEN Rev.2 și cu informaţiile referitoare la întreprinderile active din România în anul 2015. Variabila auxiliară folosită pentru calibrare a fost numărul de salariaţi (din Ancheta costului forţei de muncă). Calibrarea datelor s-a realizat cu ajutorul rutinei CLAN, pusă la dispoziţie de Oficiul de Statistică al Suediei.  În **tabelul 6.3.1** din anexă 'RO - tabelele ESQRS FORPRO 2015 (excel)' sunt prezentate erorile de acoperire. |
| **6.3.1.1. Erori de de supra-acoperire** |
| Un procent de 1,3% din întreprinderile anchetate au raportat un număr de angajați mai mic decât pragul de includere în populaţia de referinţă (sub 10 angajați), dar gradul de stabilitate pe activităţi economice este ridicat.  În eșantion au fost 189 de întreprinderi neidentificate. Aceste unităţi nu sunt incluse în mulţimea întreprinderilor respondente. În cadrul procedurii de ajustare, întreprinderile neidentificate au fost asimilate unităților cu non-răspuns.  Dimensiunea sub-acoperirii (unităţile care fac parte din sfera de cuprindere a anchetei, dar care nu au fost selectate) nu este cunoscută, dar având în vedere eforturile făcute pentru a menţine baza de sondaj actualizată, este puţin probabil să fie semnificativă.  Pentru realizarea ajustării supra-acoperirii şi sub-acoperirii prin procedura de ponderare s-a folosit o ipoteză de model. Aceste ipoteze, făcute la nivelul fiecărui strat, au fost următoarele:   * rata unităţilor în afara sferei de cuprindere a anchetei este aceeaşi în mulţimea respondenţilor cu cea din mulţimea non-respondenţilor; * numărul întreprinderilor în afara sferei de cuprindere a anchetei incluse eronat în baza de sondaj este acelaşi cu numărul unităţilor care fac parte din sfera de cuprindere a anchetei, dar care nu au fost selectate; * valoarea mediană a oricărei variabile de interes este aceeaşi în partea accesibilă a populaţiei de referinţă cu cea din mulţimea întreprinderilor aparţinând sferei de cuprindere a anchetei, dar neincluse în sondaj.   Rata de supra-acoperire a fost de **3,5%**.  În **tabelul 6.3.1.1** din anexă 'RO - tabelele ESQRS FORPRO 2015 (excel)' sunt prezentate detaliile supra-acoperirii și sub-acoperirii. |
| **6.3.1.2. Proporţia unităţilor comune** |
| Nu se aplică. |
| **6.3.2. Erori de măsurare** |
| Informaţiile de mai jos reprezintă o estimare a ratelor de eroare la nivel central, după ce au fost primite fişierele de date din toată ţara. Nu sunt disponibile statistici la nivel local (primul nivel de verificare). Ratele de eroare au fost calculate ca raport între cazurile apărute şi numărul de unităţi eligibile pentru variabila/relaţia dată.  Cele mai frecvente erori apărute în timpul perioadei de verificare a datelor:   * 10,11% pentru eroarea codificată S10: se asigură că, în cazul în care întreprinderea a furnizat FPC (cursuri și/sau alte forme) atunci modulul E, privind motivele pentru nefurnizarea de cursuri de FPC sau alte forme de FPC în cursul anului 2015, trebuie să nu fie completat (sărit); * 5,18% pentru eroarea codificată C139: se verifică dacă orele petrecute la cursurile de FPC se încadrează între valorile specifice la nivel naţional (minim şi maxim); * 4,01% pentru eroarea codificată S9: se asigură că întreprinderile care nu au oferit cursuri de FPC, dar au furnizat alte forme de FPC au răspuns la modulul D privind politica de formare profesională a întreprinderii; * 1,99% pentru eroarea codificată S5: se verifică raportul dintre numărul de participanţi tineri la cursurile de FPC şi numărul de angajaţi tineri la sfârşitul anului 2015; * 2,78% pentru eroarea codificată A10: se verifică dacă costul mediu lunar al forței de muncă s-a încadrat între valorile specifice la nivel naţional (minim şi maxim); * 1,18% pentru eroarea codificată A8: se verifică dacă numărul orelor efectiv lucrate s-a încadrat între valorile specifice la nivel naţional (minim şi maxim); * 0,50% pentru eroarea codificată: se verifică relația între D6 –un plan sau program în formă scrisă și D7 – un buget anual alocat instruirii, care a inclus furnizarea de FPC.   Fișierele cu micro-date (înainte și după imputare) și tabelele de control au fost trimise prin eDAMIS către Eurostat, în conformitate cu formatul standard și cu verificările logice solicitate. Unde a fost cazul s-au explicat inconsecvențele apărute referitoare la atenționările și valorile lipsă (trimise prin e-mail către Eurostat). |
| **6.3.3. Erori de non-răspuns** |
| Tratarea non-răspunsurilor se realizează doar pentru faza de eşantionare şi se referă la tipul de răspuns furnizat de întreprinderi la anchetă.  Tipurile de non-răspuns utilizate la colectarea datelor sunt prezentate în **tabelul 6.3.3.1.** din anexă 'RO - tabelele ESQRS FORPRO 2015 (excel)'.  Întreprinderile care au raportat 9 angajați şi mai puţin s-au considerat a fi de neinteres pentru cercetare Pentru aceste unităţi s-a folosit un model de ajustare. Procedura de redresare utilizată în modelul de ajustare a presupus folosirea la nivelul fiecărui strat, a următoarelor ipoteze:   * ponderea unităţilor de neinteres în mulţimea unităţilor respondente este aceeaşi cu ponderea unităţilor de neinteres în mulţimea unităţilor non-respondente. * numărul unităţilor de neinteres din baza de sondaj este acelaşi cu numărul unităţilor de neinteres excluse din baza de sondaj. * valoarea medie a oricărei variabile de interes este aceeaşi în mulţimea accesibilă a populaţiei de referinţă din baza de sondaj ca şi cea din mulţimea neaccesibilă.   Pentru a reduce non-răspunsurile, statisticienii de la direcțiile teritoriale de statistică contactează sau re-contactează unitățile/respondenții care nu au transmis datele, indiferent de clasa de mărime a întreprinderii, dar se insistă mai mult asupra întreprinderilor cu peste 250 de angajați, acestea sunt incluse exhaustiv în cercetare. În faza de colectare a datelor, sistemul on-line a transmis automat notificări tuturor întreprinderile din eșantion. |
| **6.3.3.1. Rata de non-răspuns total** |
| Tratamentul non-răspunsurilor se referă atât la statutul întreprinderilor din anchetă, cât şi la tipul de răspuns al acestora.  Metoda de estimare implică înmulţirea valorii pentru fiecare întreprindere din eşantion cu o combinaţie de ponderi, una fiind ponderea de aplatizare a valorilor aberante, iar cealaltă ponderea rezultă din planul de sondaj. Ponderea de aplatizare a valorilor aberante este o pondere de tip Windsor. Valorile pentru care z-score este în afara intervalului [-3,3] sunt considerate valori aberante. Z-score se calculează la nivel de strat (celulă). Pentru ajustarea non-răspunsului se calculează o pondere ce rezultă din planul de sondaj prin înmulţirea coeficientul inţial cu un coeficient ce reprezintă inversul probabilităţii de răspuns (descrisă la punctul 6.2).  Ratele de non-răspuns sunt prezentate în **tabelul 6.3.3.1.** din anexă 'RO - tabelele ESQRS FORPRO 2015 (excel)'. |
| **6.3.3.2. Rata de non-răspuns parţial** |
| Nu au fost acceptate cazurile de non-răspuns în faza de colectare a datelor. Prin urmare, întreprinderile au fost re-contactate de mai multe ori, iar variabilele lipsă au fost completate. Astfel, toate variabilele cheie au fost colectate de la unitățile respondente.  Un număr nesemnificativ de cazuri de non-răspuns au fost înregistrate la sfârșitul colectării datelor: doar 10 întreprinderi, doar pentru 2 variabile (A4 Numărul total al orelor efectiv lucrate, A5 Costul total al forţei de muncă).  Aceste variabile au fost imputate din Ancheta costului forței de muncă (S3) pentru același an de referință (2015), la care întreprinderile respective au răspuns.  A fost aplicată următoarea metodă:   * pentru variabila A4 Numărul total al orelor efectiv lucrate: numărul mediu de ore efectiv lucrate anual de toți angajații din S3 a fost aplicat numărului de persoane angajate din FORPRO; * pentru variabila A5 Costul total al forţei de muncă: pentru întreprinderile comune costul forței de muncă corespunzător din S3 a fost preluat în FORPRO.   Ratele de non-răspuns parțial sunt prezentate în **tabelul 6.3.3.2.** din anexă 'RO - tabelele ESQRS FORPRO 2015 (excel)'. |
| **6.3.4. Erori de procesare** |
| În total, pentru verificarea și corelarea datelor s-au utilizat circa **300 de teste logice** care s-au concentrat pe indicatori cheie, precum: numărul angajaților, numărul total al orelor efectiv lucrate, costul total al forţei de muncă, numărul angajaţilor care au participat la cursuri de FPC, timpul petrecut de angajaţi la toate cursurile de FPC, costul cursurilor de FPC etc.  **Deoarece aceleași teste au fost efectuate atât la nivel local, cât și la nivel central, cea mai mare parte a erorilor găsite a fost rezolvată de la început (la nivel local). Datele au fost corectate după recontactarea întreprinderilor.**  Aplicaţia informatică a conţinut următoarele categorii de **teste logice** care au verificat:   * datele conţinute în chestionare; * corelaţiile logice dintre capitolele chestionarului; * corectitudinea şi integritatea datelor; * corelaţiile logice din interiorul tabelelor (pentru date numerice).   Controalele logice au avut scopul de a:   * urmări şi verifica fluxurile logice ale variabilelor din chestionar; * realiza corelaţia dintre capitolele chestionarului; * corela răspunsurile la diferite întrebări în cadrul aceluiaşi capitol şi între capitolele chestionarului; * verifica corelarea datelor obţinute ca răspuns la diferite întrebări (pentru cele cantitative); * stabili şi verifica anumite limite în care trebuie să se încadreze diferiţi indicatori; * compara nivelul totalurilor cu suma defalcărilor (pe rânduri şi coloane) în cadrul aceluiaşi tabel pentru datele cantitative; * depista valorile aberante sau ilogice.   Testele pentru verificarea ***integrităţii datelor*** confruntă informaţiile de identificare din eşantionul de unităţi cu informaţiile din fişierele respondenţilor.  Pentru soluția informatică la nivel central au fost create proceduri mai precise și detaliate pentru:   * verificarea integrităţii (sunt verificate datele de identificare ale unităţilor selectate şi ale unităţilor respondente – codul fiscal, adresa, activitatea CAEN, etc.), * acuratețea și corelarea datelor, * proceduri de ajustare și extindere, * metode de imputare, * realizarea tabelelor cu date brute sau extinse.   La nivel central s-au desfăşurat şi alte activităţi pentru soluţionarea sau reducerea numărului erorilor:   * comparabilitatea datelor cu ancheta anterioară (FORPRO 2010) pentru variabilele principale şi comune, * comparabilitatea datelor cu alte surse de date (de exemplu, Ancheta costului forţei de muncă din 2015 pentru variabilele comune), * codificarea variabilelor naţionale conform variabilelor stipulate în regulament, * transpunerea automată a rezultatelor finale în formatul standard proiectat de Eurostat pentru transmiterea microdatelor.   Chestionarul, notele explicative detaliate furnizate prin manualul anchetei și soluțiile informatice dezvoltate au avut ca rezultat un set de date complet și de bună calitate.  După validare, datele din FORPRO au fost analizate și corectate dacă a fost necesar. Pentru a furniza date mai precise și mai fiabile, s-au făcut comparații între variabile și/sau alte surse de date.  La nivel național, datele din FORPRO au fost defalcate pe diferite variabile și grupări (secțiuni și diviziuni CAEN, clase de mărime ale întreprinderilor). Pentru transmiterea microdatelor la Eurostat s-a folosit codificarea automată a variabilelor naționale în formatul standard. |
| **6.3.4.1. Rata de imputare** |
| Numărul cazurilor imputate a fost nesemnificativ (doar 10 întreprinderi, 2 variabile).  Imputările efectuate au contribuit la o îmbunătățire suplimentară a estimărilor globale (vezi punctul 6.3.3.2.).  Ratele de imputare sunt prezentate în **tabelul 6.3.4.1.** din anexă 'RO - tabelele ESQRS FORPRO 2015 (excel)'. |
| **6.3.5. Erori de modelare** |
| În România anul fiscal coincide cu anul calendaristic. Nu a fost nevoie de nicio ajustare în acest sens. Ancheta FORPRO realizată în România acoperă toate activităţile economice definite în secțiunile B-N și R-S conform CAEN Rev.2 și care au 10 angajați și peste.  În conformitate cu Regulamentul Consiliului şi Parlamentului European nr.1552/2005 privind statisticile formării profesionale în întreprinderi și cu instrucţiunile de implementare a Regulamentului Comisiei nr. 1153/2014, România a furnizat date pentru toate variabilele solicitate, defalcate pe:   * grupări CAEN: N1 (B, C, D, E), N2 (F), N3 (G, H, I), N4 (J, K), N5 (L, M, N, R, S); * grupări pe CLASE DE MĂRIME:  S1 (10-49 angajați), S2 (50-249 angajați), S3 (250+ angajați).   Nu au fost utilizate date administrative. Toate datele au fost obținute exclusiv din ancheta FORPRO. |
| **6.4. Ajustarea sezonieră** |
| Nu se aplică. |
| **6.5. Politica de revizuire a datelor** |
| Nu se aplică. |
| **6.6. Modalitatea de revizuire a datelor** |
| Nu se aplică. |
| **6.6.1. Revizuirea datelor – dimensiunea medie** |
| Nu se aplică. |

|  |
| --- |
| **7. Oportunitatea şi punctualitatea** |
| **7.1. Oportunitatea** |
| Perioada de referință pentru FORPRO este anul calendaristic 2015.  Toate activităţile desfăşurate de INS, pe parcursul unui an, sunt stabilite cu câteva luni înainte prin Planul de Activitate al instituţiei. INS publică anual, pentru utilizatorii săi, un catalog al publicaţilor statistice care conţine denumirea, periodicitatea, o descriere sumară şi data apariţiei.  Perioada de pregătire, realizare și publicare a rezultatelor finale pentru FORPRO a durat aproximativ 24 de luni (din noiembrie 2015 până în noiembrie 2017).  Activităţile ce privesc proiectarea şi desfăşurarea propriu-zisă a Anchetei privind formarea profesională continuă în anul 2015 sunt detaliate în documentul ataşat 'Anexa\_RO\_FORPRO\_Oportunitatea si punctualitatea\_2015' (vezi anexele). |
| **7.1.1. Decalajul de timp – primele rezultate obţinute** |
| Transmiterea primelor rezultate ale Anchetei privind formarea profesională continuă în anul 2015: 28.06.2017 |
| **7.1.2. Decalajul de timp –rezultate finale** |
| Transmiterea rezultatelor finale ale Anchetei privind formarea profesională continuă în anul 2015: 30.06.2017 |
| **7.2. Punctualitatea** |
| Perioada **inițială de colectare a datelor** pentru Ancheta privind formarea profesională continuă în anul 2015 a durat două luni: din 18 martie până în 18 mai 2016.  Întrucât nu toate întreprinderile au respectat termenul solicitat, o mare parte din chestionare au fost primite cu întârziere de către direcțiile teritoriale de statistică. În plus, datorită recontactărilor necesare pentru informații suplimentare și corecții ale variabilelor completate de întreprinderi, s-au produs întârzieri în finalizarea completă a colectării datelor.  În același timp, activitățile legate de verificarea, validarea și corectarea datelor au fost efectuate la nivel local și central, până la 19.01.2017.  În ultimele luni ale desfășurării anchetei, activitățile s-au concentrat pe aplicarea procedurilor de ponderare a datelor, validării datelor extinse, tabelelor și analizelor finale.  Vezi **tabelul 7.2.** din anexă 'RO - tabelele ESQRS FORPRO 2015 (excel)'. |
| **7.2.1. Punctualitatea – furnizarea şi publicarea datelor** |
| Nu s-au înregistrat întârzieri în transmiterea sau diseminarea datelor. |

|  |
| --- |
| **8. Coerenţa şi comparabilitatea** |
| **8.1. Comparabilitatea în spaţiu** |
| Nu există devieri între conceptele şi definiţiile naţionale şi cele Europene. Versiunea națională a chestionarului a fost concepută pe baza chestionarului principal al UE.  Vezi **tabelul 8.1.** din anexă 'RO - tabelele ESQRS FORPRO 2015 (excel)'. |
| **8.1.1. Asimetria pentru statisticile de flux în oglindă - coeficientul** |
| Nu se aplică. |
| **8.2. Comparabilitatea în timp** |
| Datele Anchetei privind formarea profesională continuă sunt comparabile în timp.  Vezi **tabelul 8.2.** din anexă 'RO - tabelele ESQRS FORPRO 2015 (excel)'. |
| **8.2.1. Lungimea seriilor de timp comparabile** |
| Pentru principalii indicatori nu s-au înregistrat modificări semnificative în definițiile, sfera de acoperire sau clasificările utilizate la ancheta anterioară. Îmbunătățirile aduse FORPRO 2015 comparativ cu ancheta precedentă se referă doar la notele metodologice mai detaliate care însoțesc chestionarul. |
| **8.3. Coerenţa între domenii** |
| Vezi **tabelul 8.3.** din anexă 'RO - tabelele ESQRS FORPRO 2015 (excel)'.  Principalul motiv al diferențelor dintre cele două anchete este cauzat de definiția și perioada de referință pentru numărul de angajați:   * în FORPRO indicatorul se referă la sfârșitul anului (31 decembrie 2015), * în SBS indicatorul se referă la media numărului de persoane angajate din fiecare lună a anului calendaristic 2015. |
| **8.4. Coerenţa între statisticile anuale şi infraanuale** |
| Nu se aplică. |
| **8.5. Coerenţa cu conturile naţionale** |
| Nu se aplică. |
| **8.6. Coerenţa internă** |
| Nu se solicită conform Regulamentului Comisiei nr. 1153/2014 de modificare a Regulamentului (CE) nr. 198/2006 în ceea ce privește datele care trebuie colectate și cerințele referitoare la eșantionare, precizie și calitate. |

|  |
| --- |
| **9. Accesibilitatea şi claritatea** |
| **9.1. Formatul de diseminare a datelor – comunicat de presă** |
| Datele Anchetei privind formarea profesională continuă în anul 2015 sunt diseminate prin intermediul unui **comunicat de presă**, care conţine analiza principalelor rezultate precum şi notele metodologice.  Comunicatul de presă este disponibil pe site-ul INS (în limba română şi în limba engleză) pentru toţi utilizatorii interesaţi:  <http://www.insse.ro/cms/en/content/characteristics-vocational-training-romanian-enterprises-2015-0> |
| **9.2. Formatul de diseminare a datelor – publicaţii** |
| Pe baza rezultatelor Anchetei privind formarea profesională în întreprinderi (FORPRO 2015), o publicaţie detaliată (disponibilă în limba română) este realizată şi diseminată principalilor utilizatori:   * Administraţia Prezidenţială a României; * Parlamentul României (inclusiv câteva Comisii a căror activitate se concentrează asupra politicilor în domeniul pieţei muncii, educaţiei şi protecţiei sociale); * organisme guvernamentale: Ministerul Muncii și Justiției Sociale, Ministerul Economiei, Ministerul Finanțelor Publice, Comisia Naţională de Prognoză, Agenţia Naţională pentru Ocuparea Forţei de Muncă, Ministerul Educației, Ministerul Culturii și Identității Naționale, Ministerul Afacerilor Externe, Autoritatea Națională pentru Calificări, Centrul Național de Dezvoltare a Învățământului Profesional și Tehnic și altele; * patroni şi asociaţii patronale; * sindicate; * asociaţii profesionale; * institute de cercetare şi universităţi: Institutul Naţional de Cercetări Economice, Institutul Național de Cercetare Ştiințifică în Domeniul Muncii şi Protecției Sociale, Institutul de Științe ale Educației, Institutul de Cercetare a Calității Vieţii, Academia Română, Academia de Studii Economice și altele.   Publicaţia este intitulată “**Caracteristici ale formării profesionale în întreprinderile din România în anul 2015**” şi conţine următoarele capitole:   * **Metodologia şi organizarea anchetei: prezintă informaţii privind obiectivele anchetei, sfera de cuprindere, unitatea de selecţie/observaţie, periodicitatea şi perioada de referinţă, planul de sondaj, conceptele şi definiţiile indicatorilor colectaţi şi derivaţi, clasificările utilizate;** * **Analiza datelor: conţine tabele, grafice şi analiza principalilor indicatori obţinuţi – numărul angajaţilor la sfârşitul anului 2015, costul forţei de muncă, ponderea întreprinderilor care furnizează FPC (cursuri, alte forme, ambele), numărul angajaţilor care au participat la cursurile de FPC, ratele de participare, timpul petrecut de angajaţi la cursurile de FPC, costurile cursurilor de FPC, ponderea întreprinderilor care furnizează FPI, ponderea întreprinderilor care nu furnizează FPC etc. - defalcate după diferite criterii;** * **Tabelele cu rezultatele anchetei: conţine tabele detaliate (în format Excel) ale principalilor indicatori defalcaţi pe diverse variabile (în funcție de indicator): sex, activităţi economice, clase de mărime ale întreprinderilor.**   Publicaţia este disponibilă în **formă tipărită** sau **în format electronic (pe CD-ROM)** și **on line** <http://www.insse.ro/cms/en/publicatii-statistice-in-format-electronic>.  Este de asemenea disponibilă și la biblioteca INS. |
| **9.3. Formatul de diseminare a datelor – baze de date on-line** |
| Rezultatele principale ale Anchetei privind formarea profesională în întreprinderi (FORPRO 2015) vor fi disponibile la începutul lunii noiembrie 2017 pe site-ul INS (www.insse.ro), prin intermediul bazei de date statistice on-line (TEMPO), în limbile română și engleză.  În această bază de date vor fi incluse și disponibile metadatele detaliate pentru fiecare indicator. Baza de date TEMPO conţine şi rezultatele anchetelor anterioare. |
| **9.3.1. Tabele cu date – consultări** |
| Nu se aplică. |
| **9.4. Formatul de diseminare a datelor – acces la microdate** |
| Conform regulilor de diseminare ale Eurostat. |
| **9.5. Formatul de diseminare a datelor – altul decât cele mai sus menţionate** |
| Nu este cazul. |
| **9.6. Documentaţie asupra metodologiei** |
| Metadatele şi notele metodologice sunt incluse în toate modalităţile de diseminare a rezultatelor Anchetei privind formarea profesională în întreprinderi (comunicat de presă, publicaţie, cereri de date ad hoc).  De asemenea, precizările metodologice se regăsesc şi în baza de date TEMPO: http://statistici.insse.ro/shop/?lang=ro şi în baza de metadate naţională a INS: http://colectaredate.insse.ro/metadata/public.htm?locale=ro |
| **9.7. Managementul calităţii - documentaţie** |
| Raportul de calitate al Anchetei privind formarea profesională în întreprinderi este disponibil pe site-ul INS (în limba Română şi Engleză) şi conţine aceleaşi informaţii ca şi în ESS MH. <http://www.insse.ro/cms/ro/content/rapoarte-de-calitate-anchete-statistice> |
| **9.7.1. Rata de completitudine a metadatelor** |
| 100% |
| **9.7.2. Metadate – consultări** |
| Informaţia nu este disponibilă. |

|  |
| --- |
| **10. Gradul de împovărare** |
| Informaţia nu este disponibilă. |

|  |
| --- |
| **11. Confidenţialitatea** |
| **11.1. Politica de confidenţialitate** |
| Toate statisticile colectate și publicate de INS sunt reglementate de Legea statisticii nr. 226/2009 privind organizarea statisticii oficiale, publicate în Monitorul Oficial partea I din România, nr. 397/11.06.2009, cu modificările ulterioare. Legea precizează că: serviciile de statistică oficială sunt autorizate să solicite și să primească gratuit date statistice și informații de la toate persoanele fizice și juridice care sunt situate pe teritoriul României, dețin orice tip de capital sau efectuează orice tip de activitate pe teritoriul României.  De asemenea, în conformitate cu dispozițiile prezentei legi, INS nu poate publica sau pune la dispoziția vreunui individ sau organizație, statistici care ar putea permite identificarea datelor pentru orice persoană fizică sau juridică individuală  INS a fost recunoscut în mod oficial de către guvern ca organizaţie deplin independentă: instituţia decide ce date să colecteze, ce metodologii utilizează și ce rezultate, note metodologice și comentarii sunt publicate.  Cele mai importante aspecte referitoare la organizarea statisticii oficiale în România sunt postate pe site-ul Institutului Național de Statistică (<http://www.insse.ro>). |
| **11.2. Confidenţialitatea – tratamentul datelor** |
| În conformitate cu criteriile de anonimizare ale Eurostat. |

|  |
| --- |
| **12. Comentarii** |
| Fără comentarii. |

|  |
| --- |
| **Metadate** |
| **Anexe** |
| [Anexa\_RO\_FORPRO\_Oportunitatea si punctualitatea\_2015](file:///C:\Users\cristina.nitulescu\Desktop\QR%20ultimul\Annexes\trng_cvts_esqrs_ro_an1.xls)  [RO\_CHESTIONAR\_FORPRO\_2015](file:///C:\Users\cristina.nitulescu\Desktop\QR%20ultimul\Annexes\trng_cvts_esqrs_ro_an3.pdf)  [RO - ESQRS tabele FORPRO\_2015 (excel)](file:///C:\Users\cristina.nitulescu\Desktop\QR%20ultimul\Annexes\trng_cvts_esqrs_ro_an4.xlsx) |